TAI, CYMRU Enwi, cychwyn a dehongli 1 1 Enw'r Rheoliadau hyn yw Rheoliadau Tribiwnlys Eiddo Preswyl (Ffioedd) (Cymru) 2006 a deuant i rym ar 23 Mehefin 2006. 2 Yn y Rheoliadau hyn– ystyr “ y Ddeddf ” (“ the Act ”) yw Deddf Tai 2004; ystyr “ Deddf 1985 ” (“ the 1985 Act ”) yw Deddf Tai 1985 ; ystyr “tribiwnlys” (“ tribunal ”) yw tribiwnlys eiddo preswyl. Cymhwyso 2 Mae'r Rheoliadau hyn yn gymwys o ran apeliadau a cheisiadau o unrhyw un o'r mathau a bennir yn rheoliad 3 sy'n cael eu gwneud ar ôl 23 Mehefin 2006 sy'n ymwneud â mangreoedd yng Nghymru. Ffioedd 3 1 Yn ddarostyngedig i reoliad 5(2), mae ffi o £150 yn daladwy am- a apêl i dribiwnlys o dan– i adran 22(9) o'r Ddeddf (gwrthod cymeradwyo defnydd o fangre sy'n ddarostyngedig i orchymyn gwahardd); ii paragraff 10 o Atodlen 1 i'r Ddeddf (hysbysiad gwella); iii paragraff 13 o Atodlen 1 i'r Ddeddf (penderfyniad i amrywio neu benderfyniad i wrthod dirymu neu amrywio hysbysiad gwella); iv paragraff 7 o Atodlen 2 i'r Ddeddf (gorchymyn gwahardd); v paragraff 9 o Atodlen 2 i'r Ddeddf (penderfyniad i amrywio neu benderfyniad i wrthod dirymu neu amrywio gorchymyn gwahardd); vi paragraff 11 o Atodlen 3 i'r Ddeddf (hysbysiad gwella: hawliad i ad-ennill treuliau); vii paragraff 32 o Atodlen 5 i'r Ddeddf (trwyddedu HMO: penderfyniad i amrywio neu i ddirymu trwydded neu benderfyniad i beidio â gwneud hynny); viii paragraff 32 o Atodlen 6 i'r Ddeddf (gorchymyn rheoli: iawndal i drydydd parti); ix paragraff 26(1)(a) a (b) o Atodlen 7 i'r Ddeddf (gorchymyn terfynol rheoli tŷ gwag); x paragraff 30 o Atodlen 7 i'r Ddeddf (penderfyniad i ddirymu neu i amrywio gorchymyn terfynol neu dros dro rheoli tŷ gwag neu benderfyniad i beidio â gwneud hynny); xi paragraff 34(2) o Atodlen 7 i'r Ddeddf (gorchymyn rheoli tŷ gwag: iawndal i drydydd parti); xii adran 269(1) o Ddeddf 1985 ( gorchmynion dymchwel); b cais i dribiwnlys o dan– i adran 126(4) o'r Ddeddf (effaith gorchmynion rheoli: dodrefn); ii adran 138 o'r Ddeddf (iawndal taladwy i drydydd part 149 on); iii adran 318(1) o Ddeddf 1985 (pŵer y tribiwnlys i awdurdodi gwneud gwaith ar fangre nad yw'n ffit neu ar gyfer gwelliant). 2 Yn ddarostyngedig i baragraff (3) a rheoliad 5(2), mae ffi o £150 i'w thalu am apêl i dribiwnlys o dan un neu fwy o'r darpariaethau a ganlyn– a adran 62(7) o'r Ddeddf (trwyddedu HMO: gwrthod cyflwyno hysbysiad esemptiad dros dro); b adran 86(7) o'r Ddeddf (trwyddedu dethol: gwrthod cyflwyno hysbysiad esemptiad dros dro); c paragraff 31 o Atodlen 5 i'r Ddeddf (rhoi neu wrthod trwydded); ch paragraff 24 o Atodlen 6 i'r Ddeddf (gorchymyn rheoli dros dro a gorchymyn rheoli terfynol); d paragraff 28 o Atodlen 6 i'r Ddeddf (penderfyniad i amrywio neu i ddirymu gorchymyn rheoli neu benderfyniad i wrthod gwneud hynny). 3 Nid oes ffi i'w thalu os yw apêl o dan is-baragraff (1)(b) o baragraff 24 o Atodlen 6 i'r Ddeddf yn cael ei gwneud ar y seiliau a osodir yn is-baragraff (3) o'r paragraff hwnnw. Talu ffioedd 4 Mae'n rhaid i unrhyw ffi sydd i'w thalu o dan reoliad 3 fynd gyda'r apêl neu'r cais a rhaid ei thalu â siec sy'n daladwy i, neu â gorchymyn post wedi ei dynnu o blaid Cynulliad Cenedlaethol Cymru. Rhwymedigaeth i dalu ffi a gosod ffioedd o'r neilltu 5 1 Mae'r apelydd neu'r ceisydd yn atebol i dalu unrhyw ffi sydd i'w thalu o dan reoliad 3. 2 Nid oes ffi i'w thalu o dan reoliad 3 os, ar y dyddiad y gwneir yr apêl neu'r cais, yw'r apelydd neu'r ceisydd (yn ôl y digwydd) neu bartner yr apelydd neu'r ceisydd yn derbyn– a unrhyw un o'r budd-daliadau a ganlyn o dan Ran 7 o Ddeddf Cyfraniadau a Budd-daliadau Nawdd Cymdeithasol 1992 – i cymhorthdal incwm; neu ii budd-dal tai; b lwfans ceisio gwaith yn seiliedig ar incwm o fewn ystyr adran 1 o Ddeddf Ceiswyr Gwaith 1995 ; c credyd treth gwaith o dan Ran 1 o Ddeddf Credydau Treth 2002 y mae paragraff (3) yn gymwys iddo; ch credyd gwarant o dan Ddeddf Credyd Pensiynau'r Wladwriaeth 2002 . 3 Mae'r paragraff hwn yn gymwys os- a naill ai– i oes elfen anabledd neu elfen anabledd difrifol (neu'r ddau) i'r credyd treth y mae'r person neu bartner y person yn ei gael; neu ii yw'r person neu bartner y person hefyd yn cael credyd treth plant ; a b yw'r incwm blynyddol gros a gymerir i ystyriaeth ar gyfer cyfrifo'r credyd treth gwaith yn £14, 213 neu lai. 4 Yn y rheoliad hwn ystyr “partner” (“partner”) o ran person, yw– a os yw'r person yn aelod o gwpwl, yr aelod arall o'r cwpwl hwnnw; neu b os yw'r person yn briod ar yr un pryd â dau neu fwy o aelodau o aelwyd y person hwnnw, unrhyw aelod o'r fath. 5 Ym mharagraff (4), ystyr “cwpwl” (“couple”) yw– a dyn a dynes sy'n briod â'i gilydd ac sy'n aelodau o'r un aelwyd; b dyn a dynes nad ydynt yn briod â'i gilydd ond sy'n byw gyda'i gilydd fel gŵ r a gwraig; c dau o bobl o'r un rhyw sy'n bartneriaid sifil i'w gilydd ac sy'n aelodau o'r un aelwyd; neu ch dau o bobl o'r un rhyw nad ydynt yn bartneriaid sifil i'w gilydd ond sy'n byw gyda'i gilydd megis petaent yn bartneriaid sifil, ac at ddibenion is-baragraff (ch), rhaid ystyried bod dau o bobl o'r un rhyw yn byw gyda'i gilydd megis petaent yn bartneriaid sifil os, ond yn unig os, byddid yn ystyried eu bod yn byw gyda'i gilydd fel gŵ r a gwraig petaent yn hytrach yn ddau o bobl o wahanol ryw. Ad-dalu ffioedd 6 1 Yn ddarostyngedig i baragraff (2), o ran unrhyw apêl neu gais y mae ffi i'w thalu ar ei gyfer o dan reoliad 3, caiff tribiwnlys ei gwneud yn ofynnol i unrhyw barti i'r apêl neu'r cais ad-dalu i unrhyw barti arall y cyfan neu ran o unrhyw ffi a dalwyd gan y parti hwnnw o ran yr apêl neu'r cais. 2 Ni chaiff tribiwnlys ei gwneud yn ofynnol i barti wneud ad-daliad o'r fath os yw'r tribiwnlys, pan fo'n ystyried p'un ai i wneud hynny ai peidio, wedi'i fodloni fod y parti neu bartner y parti yn cael cymorth o unrhyw fath a grybwyllir yn rheoliad 5(2). Llofnodwyd ar ran Cynulliad Cenedlaethol Cymru o dan adran 66(1) o Deddf Llywodraeth Cymru 1998 D. Elis-Thomas Llywydd y Cynulliad Cenedlaethol 20 Mehefin 2006